RAPPORT FRA KOMMISSIONEN TIL EUROPA-PARLAMENTET OG RÅDET om gennemførelse af arbejdet under programmet for bistand til dekommissionering af kernekraftværker i Bulgarien, Litauen og Slovakiet i perioden 2010-2014 /* COM/2015/078 final */





RAPPORT FRA KOMMISSIONEN TIL EUROPA-PARLAMENTET OG RÅDET om gennemførelse af arbejdet under programmet for bistand til dekommissionering af kernekraftværker i Bulgarien, Litauen og Slovakiet i perioden 2010-2014 Indholdsfortegnelse 1............ Indledning. 3 2............ Programforvaltning. 4 3............ Landerapporter 7 3.1......... Bulgarien – Kozloduykernekraftværket 7 3.2......... Litauen – Ignalinakernekraftværket 8 3.3......... Slovakiet– Bohunice V1-kernekraftværket 8 4............ Konklusioner 10 1. Indledning Denne beretning omhandler gennemførelsen af Den Europæiske Unions program for bistand til dekommissionering af kernekraftværker i Bulgarien, Litauen og Slovakiet i perioden 2010-2014. Den er i overensstemmelse med rapporteringskravene under både det igangværende8,9 og tidligere4,5,6 bistandsprogrammer. Formål og retsgrundlag Ved tiltrædelsen forpligtede Bulgarien, Litauen og Slovakiet sig til at nedlukke otte ældre kernekraftværker af sovjetisk konstruktion inden udløbet af deres planlagte levetid. EU forpligtede sig til gengæld til at yde finansiel bistand til de tre medlemsstaters dekommissionering af de pågældende anlæg: Kozloduykernekraftværket i Bulgarien (blok 1-4) Ignalinakernekraftværket i Litauen (blok 1 og 2) og Bohunice V1-kernekraftværket i Slovakiet (blok 1 og 2). Tidsplanen for Litauen og Slovakiet (tiltrædelse i 2004) er dog en anden end for Bulgarien (tiltrædelse i 2007). EU-bistanden blev gennemført i tre forskellige perioder: (1) førtiltrædelsesperioden under PHARE-programmet[1] (2) eftertiltrædelsesperioden i henhold til protokollerne til de relevante tiltrædelsesakter[2],[3],[4] (3) forlængelse indtil 2013 i henhold til de pågældende rådsforordninger[5],[6],[7]. To rådsforordninger[8],[9] og tilhørende berigtigelser udgør et nyt retsgrundlag, hvormed der ydes yderligere støtte til dekommissioneringsprogrammerne for perioden 2014-2020. I den foregående beretning om gennemførelsen[10] redegøres der for de tre medlemsstaters opfyldelse af de indledende forpligtelser og gennemførelsen af bistandsprogrammet frem til 2009. I nærværende beretning beskrives aktiviteterne og resultaterne fra og med 2010 og frem til den 31. oktober 2014 med undtagelse af finansielle data, som der rapporteres om frem til den 30. september 2014. Budget og rækkevidde EU's finansielle bistand blev indført for at gøre det muligt for medlemsstaterne at foretage en sikker dekommissionering af de reaktorer, som skulle nedlukkes før tiden ("dekommissioneringsvinduet") og gennemføre kompenserende foranstaltninger i energisektoren, f.eks. med hensyn til erstatningskapacitet, miljøforbedringer, modernisering og energieffektivitet ("energivinduet"). Rækkevidden af det nye bistandsprogram fokuserer på den fortsatte proces frem mod den endelige dekommissionering. Der vil ikke blive ydet ny støtte til energivinduesprojekter i den kommende finansieringsperiode (2014-2020), men gennemførelsen af de igangværende projekter vil fortsætte i flere år. Den finansielle bistand fra EU har hverken til formål at dække alle omkostninger ved dekommissioneringen eller at kompensere for alle de økonomiske konsekvenser af en fremrykket nedlukning, men er snarere et udtryk for solidariteten mellem EU og medlemsstaterne. Finansiel bistand til dekommissioneringsprogrammerne (mio. EUR) || Frem til udgangen af 2009, for hvilken der er indgået forpligtelser || 2010-2013, for hvilken der er indgået forpligtelser || 2014-2020 i løbende priser || I alt Bulgarien (Kozloduy) || 566 || 300 || 293 || 1 159 Litauen (Ignalina) || 875 || 492 || 451 || 1 818 Slovakiet (Bohunice) || 364 || 248 || 225 || 837 I alt || 1 805 || 1 040 || 969 || 3 814 2. Forvaltning af programmet 2.1. Gennemførelsesmetode Kommissionen (Generaldirektoratet for Energi) har gennemført EU's finansielle bistandsprogram i alle tre medlemsstater siden tiltrædelsen ved indirekte forvaltning. Budgettet gennemføres via Den Europæiske Bank for Genopbygning og Udvikling (EBRD) med bidrag til de respektive internationale fonde til støtte for dekommissionering af kernekraftværker (IDSF) og, for Litauens vedkommende, også via et nationalt organ, det centrale projektstyringskontor (CPMA). Internationale fonde til støtte for dekommissionering af kernekraftværker I 2000 blev der oprettet en særfond for hver af de tre medlemsstater. Der er tale om multidonorfonde, der forvaltes af EBRD. EU, som siden 2004 været den eneste bidragyder, har i fondenes levetid tilvejebragt mere end 95 % af alle bidragene. Kommissionen genvurderede og bekræftede i 2013 EBRD's rolle i forvaltningen af IDSF i perioden 2014-2020. Nationale organer Det er i øjeblikket kun Litauen, der gennemfører foranstaltninger gennem et nationalt organ, det centrale projektstyringskontor (CPMA). Dette kontor har været operativt siden 2007 og er den eneste implementeringskanal for nye projekter, mens EBRD fortsætter den endelige gennemførelse af igangværende projekter, der er indledt før 2014. Slovakiet udtrykte i oktober 2014 et ønske om at gennemføre programmet for dekommissioneringsbistand via et nationalt organ, det slovakiske innovations- og energikontor, og har indsendt et formelt forslag herom til Kommissionen. Kommissionen vil undersøge dets overensstemmelse med finansforordningen og træffe en afgørelse i 2015. Bulgarien har indtil videre valgt ikke at etablere en sådan national kanal. 2.2. Proceduremæssige rammer og programovervågning i perioden 2010-2013 Gennemførelsen i perioden 2010-2013 fortsatte med den eksisterende ramme, som var blevet revideret i 2010 som følge af videreførelsen af bistanden til Bulgarien[11]. Medlemsstaterne har hvert år udarbejdet et programmeringsdokument, der fastsætter de overordnede mål for anvendelsen af EU-bistanden for det kommende år. Disse dokumenter er blevet gennemgået af GD ENER og forelagt et udvalg af repræsentanter for medlemsstaterne med henblik på udtalelse[12]. Kommissionen har afsat midler til de tre programmer gennem vedtagelse af Kommissionens årlige finansieringsafgørelser vedhæftet medlemsstaternes kombinerede programmeringsdokumenter. Der blev forelagt individuelle detaljerede projektforslag for GD ENER til gennemgang og med henblik på udtalelse fra udvalget som led i godkendelsen. Der blev kun afsat midler til individuelle projekter efter godkendelse. Kommissionen udbetalte midler til EBRD og det centrale projektforvaltningskontor efter anmodning og på grundlag af betalingsoverslag og fremskridt med projektgennemførelsen. Gennemførelsen blev fulgt af et overvågningsudvalg for hver gennemførelseskanal i de enkelte lande. I IDSF's tilfælde var det gruppen af donorer eller et særligt udvalg for CPMA i Litauen. Selv om der kan ydes op til 100 % finansiering til projekterne, er der for centrale projekter fastsat specifikke medfinansieringslofter, hvor modtageren er ansvarlig for budgetoverskridelser. Bistandsprogrammet har været genstand for regelmæssige revisioner og evalueringer. Den Europæiske Revisionsret gennemførte en revision, som mundede ud i anbefalinger for både det igangværende program og den fremtidige forlængelse[13]. EU har fået gennemført eksterne finansielle revisioner af BIDSF (fonden for Bohunice), IIDS (fonden for Ignalina) og KIDSF (fonden for Kozloduy) som fastsat i de respektive rådsforordninger. Anbefalingerne fra revisionerne er i øjeblikket ved at blive gennemført i praksis. 2.3. Reviderede gennemførelsesprocedurer og forhåndsbetingelser På grundlag af erfaringerne fra de foregående ti år med gennemførelse og under hensyn til anbefalingerne fra de tidligere revisioner vedtog Kommissionen i august 2014 reviderede gennemførelsesprocedurer, hvilket var tidligere end krævet i forordningerne[14]. Med de reviderede procedurer fastsættes der for hvert dekommissioneringsprogram mål, forventede resultater, milepæle, måldatoer og tilhørende resultatindikatorer, og de omfatter detaljerede dekommissioneringsplaner, der dækker samtlige dekommissioneringsprogrammer15,16. For at kunne ibrugtage de nye procedurerammer for 2014-2020 på et korrekt grundlag fastsættes der i Rådets forordninger forhåndsbetingelser for, at de enkelte medlemsstater kan modtage bistand[15],[16]. Hver medlemsstat har rettidigt forelagt Kommissionen de relevante oplysninger, der viser, at de er i overensstemmelse med EU-retten, hvad angår nuklear sikkerhed, og har udarbejdet en finansieringsplan til samtlige dekommissioneringsprogrammer samt en detaljeret plan for dekommissionering. 2.4. Proceduremæssige rammer og programovervågning i perioden 2014 Den 30. oktober 2014 godkendte Kommissionen anvendelsen af midler til de tre programmer gennem vedtagelse af en finansieringsafgørelse[17]. Der vil blive indgået forpligtelser for 2014 gennem delegeringsaftaler med gennemførelsesorganerne, EBRD og CPMA. Disse aftaler er under forberedelse (pr. 31. oktober 2014) og forventes at være på plads tids nok til, at midlerne for 2014 kan anvendes. Kommissionen vil overføre midler til EBRD og CPMA på grundlag af betalingsoverslag og fremskridt med projektgennemførelsen. Der blev i løbet af 2014 gradvist udviklet nye procedurerammer, som blev taget i brug af alle aktører i forbindelse med de nye projekter. De reviderede implementeringsprocedurer med deres mere detaljerede krav til rapportering anvendes også på igangværende projekter indledt under de tidligere procedurerammer, for så vidt som de nye regler ikke er i modstrid med de eksisterende formelle aftaler. Gennemførelsen af foranstaltninger og den finansielle bistand følges af et tilsynsudvalg for hvert land og gennemførelseskanal. 3. Landerapporter På trods af vanskeligheder forblev reaktorerne nedlukkede, brændselsudtagningen fortsatte, og der var kun en enkelt reaktor, hvor dette arbejde ikke var afsluttet. I forbindelse med alle dekommissioneringsprogrammer er der gjort betydelige fremskridt, og det er specielt tydeligt, hvor demontering i turbinehaller som planlagt har resulteret i betydelige mængder materialer til frigivelse og efterfølgende konventionelt genbrug eller deponering af radioaktivt affald. 3.1. Bulgarien – Kozloduykernekraftværket Nedlukningsforpligtelse og udvikling i finansieringen Den statslige virksomhed for radioaktivt affald (SERAW) førte kontrol med blok 1 og 2. Blok 3 og 4 har været brændselsfrie siden juli 2012 og overgik fra kraftværksoperatøren til SERAW i marts 2013, og SERAW er hermed ansvarlig for alle dekommissioneringsaktiviteter. Det har været en stor gevinst for EU-bistanden, at der i forbindelse med dekommissioneringsstrategien i 2006 blev foretaget en ændring fra "udsat demontering" til "øjeblikkelig demontering". Det forkorter dekommissioneringsperioden og muliggør bedst mulig brug af det tilgængelige personale og bør også medføre en generel reduktion af omkostningerne. Med den seneste ajourføring (2011) fremrykkedes slutdatoen til 2030. Nogle projekter har været ramt af forsinkelser, men de har ikke påvirket den kritiske vej, så den planlagte slutdato holder stadig. Den samlede EU-bistand, der indtil nu er afsat til Bulgarien, beløber sig til 868 mio. EUR. Tabel 1 i bilaget indeholder nærmere oplysninger om fordelingen af midler for Bulgarien. Ved udgangen af rapporteringsperioden 2013 var der 238 mio. EUR i udestående betalinger fra EU (868 mio. EUR i forpligtelser minus 630 mio. EUR i foretagne overførsler). Projektgennemførelse Demonteringsarbejdet i turbinehallerne i blok 1-4 forløber tilfredsstillende. Dekommissioneringstilladelsen fra den kompetente myndighed for blok 1 og 2 forventes at foreligge snart. Behovet for at gentage vurderingen af virkningerne på miljøet (VVM) for det nationale deponeringsanlæg øger risikoen for, at programafslutningen udskydes. Igangværende retlige problemer med hensyn til miljøvurderingen og plasmasmelteanlægget og dekommissioneringstilladelsen udgør en fortsat risiko for forsinkelser og supplerende programomkostninger. Ved udgangen af 2013 var der under Kozloduyprogrammet tildelt ca. 40 % af de forpligtede midler til støtte for centrale energiprojekter, som var i tråd med Bulgariens energistrategi[18]. Fremskridtene i forbindelse med centrale projekter, der er blevet støttet i rapporteringsperioden, er beskrevet i tabel 2 i bilaget. 3.2. Litauen – Ignalinakernekraftværket Lukningsforpligtelse og udvikling i finansieringen Det vanskelige politiske klima, der var præget af et pres for at genstarte blok 2 i 2012, er forbedret, og Litauen har opfyldt sine tiltrædelsesforpligtelser. Begge blokke vedligeholdes forsvarligt og er under dekommissionering; fra blok 2 er brændslet dog fortsat kun delvis fjernet. Det statslige Ignalinakernekraftværk, som drev reaktorerne, har nu ansvaret for sikker vedligeholdelse og dekommissionering af de to reaktorenheder. Den proces for styring af forandringerne ved overgangen fra en elproduktions- til en dekommissioneringsorganisation, som den foregående beretning redegjorde for, har båret frugt, og Litauen og Ignalinakernekraftværk har accepteret deres ejerskab i forhold til dekommissioneringsprocessen. Ignalinakernekraftværkets ledelse arbejder på at modernisere virksomheden yderligere. Den samlede EU-bistand, der indtil nu er afsat til Litauen, beløber sig til 1 367 mio. EUR. Tabel 3 i bilaget indeholder nærmere oplysninger om fordelingen af midler for Litauen. Ved udgangen af rapporteringsperioden var der 282 mio. EUR i udestående betalinger fra EU (1 367 mio. EUR i forpligtelser minus 1 085 mio. EUR i foretagne overførsler). Projektgennemførelse Som mål for EU-bistand udpegedes sikker vedligeholdelse af reaktorblokkene, forberedelse til dekommissionering (herunder strategisk dokumentation) og opførelse af affaldsbehandlings- og oplagringsfaciliteter. Under vekslende regeringer siden 2009 har Ignalinakernekraftværket og Litauen engageret sig betydeligt mere i dekommissioneringsprocessen og påtaget sig et ejerskab til denne. To centrale infrastrukturinvesteringsprojekter vedrørende henholdsvis midlertidig opbevaring af radioaktivt affald og et anlæg til behandling og oplagring af fast affald afstedkom tvister mellem Ignalinakernekraftværket og de forskellige leverandører af både teknisk og kommerciel art. De omtvistede spørgsmål er siden 2013 blevet adresseret aktivt og løst gradvist inden for aftalte rammer. Situationen afstedkom imidlertid alvorlige forsinkelser og øgede omkostninger. Dekommissioneringsprocessen forventes således nu afsluttet i 2038 (oprindeligt 2030), og der blev indgået en forretningsmæssig aftale, der resulterede i en omkostningsforøgelse på 72,9 mio. EUR. De aktiviteter, der varetages af Ignalinakernekraftværkets egen arbejdsstyrke, er koncentreret omkring demontering i turbinehallen, hvor der er gjort synlige fremskridt. Arbejdet i fragmenterings- og dekontamineringsfaciliteter i denne bygning er nu til stadighed i gang. For at få bugt med efterslæbet med hensyn til materiale, der skal behandles, betjenes det pågældende udstyr nu af tre skiftehold. Ved udgangen af 2013 var der under Ignalinaprogrammet tildelt ca. 25 % af de forpligtede midler til støtte for centrale energiprojekter, som var i tråd med Litauens energistrategi[19]. Fremskridtene i forbindelse med centrale projekter, der er blevet støttet i rapporteringsperioden, er beskrevet i tabel 4 i bilaget. 3.3. Slovakiet – Bohunice VI-kernekraftværket Nedlukningsforpligtelse og udvikling i finansieringen V1-kernekraftværket har to VVER 440/230-reaktorer. Ansvaret for overvågning efter nedlukning og dekommissionering af dette kernekraftværk påhviler statsvirksomheden JAVYS. Blok 1 og 2 blev nedlukket permanent ved udgangen af henholdsvis 2006 og 2008. Den samlede EU-bistand, der indtil nu er afsat til Slovakiet, beløber sig til 612 mio. EUR. Tabel 5 i bilaget indeholder nærmere oplysninger om fordelingen af midler for Slovakiet. Ved udgangen af rapporteringsperioden var der 250 mio. EUR i udestående betalinger fra EU (612 mio. EUR i forpligtelser minus 362 mio. EUR i foretagne overførsler). Projektgennemførelse Dekommissioneringstilladelsen for første fase, der muliggjorde demonteringsaktiviteter uden for kontrollerede områder, blev udstedt planmæssigt i 2011. Demonteringsaktiviteterne er skredet frem i de pågældende områder, f.eks. turbinehaller, og der er gjort betydelige fremskridt. Det forberedende dekommissioneringsarbejde blev gennemført. Dekommissioneringsstrategien blev ajourført i 2012. Forsinkelser af større projekter havde ikke indflydelse på den kritiske vej mod dekommissionering. Den overordnede tidsplan holder stadig med forventet afslutning af alle aktiviteter i 2025. Der blev gjort tydelige fremskridt med dekommissioneringsprogrammet: vanskelige projekter (f.eks. dekontaminering af primære kredsløb) har nu nået en fremskreden gennemførelsesfase, og dekommissioneringstilladelsen for anden fase, som er meget vigtig, forventes at foreligge inden udgangen af 2014. Der er ved at blive forberedt større indkaldelser af tilbud vedrørende demontering af systemer i det kontrollerede område og store komponenter i reaktorkølesystemet. Ved udgangen af 2013 var der under Bohuniceprogrammet tildelt ca. 35 % af de forpligtede midler til støtte for centrale energiprojekter, som var i tråd med Slovakiets energisikkerhedsstrategi[20]. Fremskridtene i forbindelse med centrale projekter, der er blevet støttet i rapporteringsperioden, er beskrevet i tabel 6 i bilaget. 4. Konklusioner De politiske vanskeligheder, som der redegjordes for i den foregående beretning, er i vid udstrækning overvundet, således at alle nedlukningsforpligtelser har kunnet opfyldes. Hermed er fokus skiftet endeligt til dekommissioneringsaktiviteterne. Dette resultat ville ikke være nået uden bistandsprogrammet for dekommissionering. Litauen, Slovakiet og Bulgarien har med afsæt i deres nedlukningsforpligtelser fortsat dekommissioneringsarbejdet i de lukkede reaktorer. Der har været visse forsinkelser, men der er også gjort betydelige fremskridt - ikke kun med det forberedende arbejde og organisatoriske ændringer, men også med selve nedrivningen af bygninger og fjernelse af udstyr. Finansieringsbehovene i forbindelse med afslutningen af dekommissioneringsprogrammerne er blevet bestemt. Med finansieringsplanerne adresseres forholdet mellem behov og allerede sikrede midler, af hvilke EU med sine bistandsprogrammer tegner sig for en stor andel. Tilvejebringelsen af de nødvendige supplerende midler kræver omhyggelig opfølgning. Dekommissioneringsvinduet Som beskrevet i de tre dekommissioneringsplaner flyttes indsatsen gradvist fra forberedende arbejde til demontering og behandling af affald herfra. I øjeblikket opføres de nødvendige anlæg til dekommissionering, behandling og deponering af radioaktivt affald og brugt kernebrændsel. Dokumentationen til ansøgninger om tilladelse er udarbejdet, og demonteringen er påbegyndt. I Bulgarien og Slovakiet forventes alle tilladelser til dekommissionering at foreligge om kort tid. De forsinkelser, der har været med visse dekommissioneringsprojekter, er blevet imødegået aktivt for at mindske deres indvirkning på tidsplanen for dekommissioneringen. Forsinkelser i den overordnede tidsplan har dog ikke kunnet undgås i Litauen. Energivinduet Energisektoren har nydt godt af projekter, der var i overensstemmelse med de nationale energipolitikker. I rapporteringsperioden skiftede fokus til dekommissionering, omend en stor del af bistanden i Bulgarien blev tildelt energisektoren. Gennemførelsen af allerede påbegyndte projekter vil fortsætte i mange år, men ingen nye projekter i energisektoren vil modtage støtte. Fremtidsperspektiver Udstedelsen af dekommissioneringstilladelser til anden fase i Bulgarien og Slovakiet åbner vejen for demontering af centrale systemer. Dette burde resultere i, at der næste år sker en forøgelse af den mængde materiale, der fjernes fra kernekraftværkerne. De detaljerede mål og indikatorer, der er defineret i forbindelse med implementeringsprocedurerne, vil gøre det muligt at foretage præcis overvågning af arbejdet med tilhørende kvantitative oplysninger. Den planlagte indførelse af den såkaldte Earned Value Management-metode (EVM)[21] i forbindelse med de tre programmer vil i den forbindelse være til støtte for projektforvaltningen på lokalt plan og yderligere øge effektiviteten af Kommissionens overvågning og rapportering. Fra 2015 vil en mere detaljeret og kvantitativ beskrivelse af gennemførelsen af det arbejde, der gøres med henblik på gennemførelse af programmet, blive baseret på troværdige, sammenhængende og sammenlignelige indikatorer. Kommissionen (GD ENER og det fælles ressourcedirektorat) er i færd med at forberede en revision af det foreslåede nationale kontor i Slovakiet og støtter generelt udviklingen hen imod fuldt ejerskab til dekommissioneringen på nationalt plan. [1] Programmet for fællesskabsbistand til de central- og østeuropæiske lande. [2] EUT L 236 af 23.9.2003, s. 33 og s. 944. [3] EUT L 236 af 23.9.2003, s. 33 og s. 954. [4] EUT L 157 af 21.6.2005, s. 11 og s. 38. [5] EUT L 411 af 30.12.2006, s. 10. [6] EUT L 131 af 23.5.2007, s. 1. [7] EUT L 189 af 22.7.2010, s. 9. [8] EUT L 346 af 20.12.2013, s. 1, og EUT L 8 af 11.1.2014, s. 31. [9] EUT L 346 af 20.12.2013, s. 7, EUT L 8 af 11.1.2014, s. 30 og EUT L 121 af 24.4.2014, s. 59. [10] Beretning fra Kommissionen til Europa-Parlamentet og Rådet om anvendelse af de finansielle ressourcer i 2004-2009 ydet til Litauen, Slovakiet og Bulgarien til støtte for dekommissioneringen af tidligt nedlukkede kernekraftværker i henhold til tiltrædelsesakterne (KOM(2011) 432 endelig). [11] Commission decision on the procedures related to the programming and monitoring of the measures and financial assistance under the Bohunice, Ignalina and Kozloduy programmes for the period 2007 to 2013 (C(2010) 6885). [12] Nuclear Decommissioning Assistance Programme Committee (NDAPC). [13] Særberetning nr. 16/2011: EU's finansielle bistand til nedlæggelse af kernekraftværker i Bulgarien, Litauen og Slovakiet. [14] Commission implementing decision of 7.8.2014 on the rules of application for the nuclear decommissioning assistance programmes for Bulgaria, Lithuania and Slovakia for the period 2014-2020 C(2014) 5449 final. [15] EUT L 346 af 20.12.2013, s. 1, og EUT L 8 af 11.1.2014, s. 31. [16] EUT L 346 af 20.12.2013, s. 7, EUT L 8 af 11.1.2014, s. 30 og EUT L 121 af 24.4.2014, s. 59. [17] Commission implementing decision of 30.10.2014 on the adoption of the financing decision for the implementation of the nuclear decommissioning assistance programmes for Bohunice, Ignalina and Kozloduy in 2014. [18] Bulgariens energistrategi frem til 2020 er offentliggjort i SG nr. 43 af 7. juni 2011. [19] Resolutionen om godkendelse af den nationale energistrategi den 18. januar 2007 nr. X-1056 Vilnius. [20] Slovakiets energipolitik godkendt ved den slovakiske regerings resolution nr. 29 af 11. januar 2006. [21] En projektstyringsteknik til måling af projektresultater og –fremskridt. Bulgarien Tabel 1 - Sammenfatning af finansielle oplysninger for Bulgarien (i mio. EUR) || Frem til 2009 || 2010-2013 || Jan.–sep. 2014 || I alt Bidrag fra EU || 568 || 300 || 0 || 868 Bidrag fra andre kilder || 15 || 0 || 0 || 15 Renter || 23 || 6 || 0 || 29 Samlede kreditter || 606 || 306 || 0 || 911 || || || || Overført fra EU || 363 || 188 || 79 || 630 Overført fra andre kilder || 14 || 0 || 0 || 14 Renter || 23 || 6 || 0 || 29 Samlede krediterede kontante midler || 400 || 194 || 80 || 673 || || || || Tildelt til projekter || 513 || 384 || -36* || 861 Underskrevne kontrakter || 328 || 229 || 51 || 608 Udbetalt på grundlag af underskrevne kontrakter || 173 || 255 || 37 || 465 Kumulative omkostninger || 5 || 3 || 0 || 8 (*) Ét dekommissioneringsprojekts rækkevidde blev reduceret betydeligt og et andet, der vedrørte bygning af et centralvarmeanlæg, blev annulleret. De tilknyttede aftaler om tilskud, der beløb sig til i alt 41 mio. EUR, blev annulleret og de tilhørende midler frigjort. Tabel 2 – Oversigt over centrale projekter, der er blevet støttet i Bulgarien Dekommissioneringsvinduet || Dekontaminering og demontering || Der er til dato blevet demonteret ca. 4 000 ton materiale i turbinehallerne 1-4, hvilket i store træk er i overensstemmelse med målet. Dekommissioneringstilladelsen for blok 1 og 2 i Kozloduykernekraftværket blev udstedt i november 2014. Karakterisering || Der pågår radiologiske undersøgelser i blok 1-4: beregningerne vedrørende aktivering og kontaminering er afsluttet, mens udtagningen af stikprøver med henblik på bestemmelse af nuklide vektorer er i gang. Affaldsbehandling og ‑konditionering || Hvad angår plasmasmelteanlægget, er al nødvendig dokumentation blevet indsendt, og den endelige byggetilladelse forventes udstedt i 2014. Det indledende byggeri er gået i gang. Hvad angår fordampningskoncentrater, er stikprøveudtagningen afsluttet. Mens man afventer afslutningen analysen af stikprøverne, er kontrahentens finansielle tilbud for behandlingsfasen i øjeblikket genstand for en uafhængig gennemgang. Der er udstedt byggetilladelse til reduktion af størrelsen og dekontamineringsworkshoppen. Byggeriet gik i gang umiddelbart derefter. Midlertidig oplagring og deponering af affald || Aktiv kommissionering af brugt brændsel blev afsluttet med modtagelsen af 6 fyldte beholdere. Ansøgningen om driftstilladelse befinder sig i den sidste forberedelsesfase. Behovet for at gentage miljøkonsekvensvurderingen for det nationale deponeringsanlæg vil forsinke bygningen. I mellemtiden fortsætter det forberedende arbejde, f.eks. kontrol af byggeplads inden deponering og infrastrukturforberedelse, efter planen. Energivinduet || Renovering af det termiske kraftværk Maritza East 2 || Installationen af et gipsafvandingssystem blev afsluttet. Rehabiliteringen af kølepumpestationen afsluttes i første kvartal af 2015. Renovering og udvidelse af det nationale eldistributionssystem || Renoveringen af understationerne Tsaravetz, Bourgas, Metallurgichna, Zlatitza og Mayak er afsluttet, og de er i drift. Der er udstedt et afslutningscertifikat for understationen Kavarna, og den operationelle godkendelse forventes at foreligge ved udgangen af oktober 2014. Bygning af højtryksgasledninger og gasreguleringsstationer || Byggeriet er næsten afsluttet med undtagelse af en lille del af pipelinen i det fredede område Suhata Reka. Energieffektivisering i offentlige bygninger || Et stort projekt vedrørende renovering af Ruseuniversitetets hovedbygning er afsluttet. Pr. 5. oktober 2014 var der afsluttet energieffektivitetsforanstaltninger i 120 ud af i alt 168 offentlige bygninger. Der blev afsluttet energieffektivitetsforanstaltninger i alle 49 kommunale bygninger i Burgas, Plovdiv og Stara Zagora i 2013. Litauen Tabel 3 - Sammenfatning af finansielle oplysninger for Litauen (i mio. EUR) || Frem til 2009 || 2010-2013 || Jan.–sep. 2014 || I alt Bidrag fra EU || 875 || 492 || 0 || 1367 Bidrag fra andre kilder || 33 || 0 || 0 || 33 Renter || 49 || 7 || 0 || 56 Samlede kreditter || 957 || 499 || 0 || 1456 || || || || Overført fra EU || 712 || 324 || 50 || 1085 Overført fra andre kilder || 33 || 0 || 0 || 33 Renter || 49 || 7 || 0 || 56 Samlede krediterede kontante midler || 794 || 331 || 50 || 1174 || || || || Tildelt til projekter || 862 || 348 || -16 || 1194 Underskrevne kontrakter || 772 || 356 || 9 || 1137 Udbetalt på grundlag af underskrevne kontrakter || 422 || 449 || 94 || 965 Kumulative omkostninger || 6 || 6 || 0 || 12 Tabel 4 – Oversigt over centrale projekter, der er blevet støttet i Litauen Dekommissioneringsvinduet || Dekontaminering og demontering || Dekontamineringen af det primære kredsløb er indstillet i øjeblikket i forlængelse af et resultatløst forsøg på dekontaminering. Der er iværksat retsforfølgning af kontrahenten. Anlæggets operatør er fortsat i færd med at udvikle en genanvendelsesstrategi for projektet. Fra 2010 og indtil nu er der demonteret mere end 8 000 tons materiale i turbinehallen. Affaldsbehandling og -konditionering || Anlæg til forvaltning og oplagring af fast affald: byggeri og installationsarbejder skrider frem uden større forsinkelser. Aktiviteter vedrørende ingeniørarbejder og tilladelser med henblik på afprøvning i kold tilstand skrider frem i overensstemmelse med den reviderede tidsplan. Midlertidig oplagring og deponering af affald || Midlertidig oplagring af brugte brændselselementer: byggeriet er afsluttet, og der pågår afprøvning i kold tilstand. Ingeniørarbejde og fremstilling af beholdere skrider frem efter planen. Opgraderingen af kraner til bassiner med brugt brændsel skrider frem på trods af igangværende handelstvister mellem kontrahenten og INPP. Man er med dette projekt nået frem til den kritiske vej til brændselsudtagning i Ignalinakraftværkets blok nr. 2. Projektet vedrørende overfladenære deponeringsanlæg burde nå en vigtig milepil, når kontrahenten fremlægger det tekniske dokument inden udgangen af 2014. Projektet vedrørende deponeringsanlægget er forsinket og befinder sig stadig i udbudsfasen. Energivinduet || Combined cycle-anlæg med gasturbine || Siden den 15. oktober 2012 har et 455 MW combined cycle-anlæg med gasturbine været i drift, og det er i overensstemmelse med tidsplanen for den litauiske transmissionsoperatør LITGRID AB. Fjernvarme i Visaginas || De gasfyrede kedler til regional fjernvarme er blevet erstattet, og halvdelen af bygningerne er blevet opgraderet med nye varmevekslere. Energieffektivitetsopgradering af boligblokke med flere lejligheder og offentlige bygninger || Der er gjort gode fremskridt i Ignalina med opgradering af 33 bygninger ud af i alt 67, for hvilke der er indgået kontrakter. Man stødte på problemer med udviklingen af projekterne i Zarasai og Visaginas. Sammenkobling af elledninger mellem Litauen og Polen || Byggeriet i forbindelse med LitPol Link-projektet forløber fortsat godt med finansieringsbistand fra Europa-Kommissionen. Den første del af projektet (500 MW) forventes fortsat afsluttet ved udgangen af december 2015. Slovakiet Tabel 5 - Sammenfatning af finansielle oplysninger for Slovakiet (i mio. EUR) || Frem til 2009 || 2010-2013 || Jan.–sep. 2014 || I alt Bidrag fra EU || 364 || 248 || 0 || 612 Bidrag fra andre kilder || 11 || 0 || 0 || 11 Renter || 11 || 3 || 1 || 15 Samlede kreditter || 386 || 251 || 1 || 638 || || || || Overført fra EU || 168 || 158 || 36 || 362 Overført fra andre kilder || 11 || 0 || 0 || 11 Renter || 11 || 3 || 1 || 15 Samlede krediterede kontante midler || 190 || 161 || 36 || 388 || || || || Tildelt til projekter || 272 || 275 || 76 || 623 Underskrevne kontrakter || 87 || 193 || 19 || 299 Udbetalt på grundlag af underskrevne kontrakter || 65 || 144 || 28 || 237 Kumulative omkostninger || 5 || 3 || 0 || 8 Tabel 6 – Overblik over centrale projekter, der er blevet støttet i Slovakiet Dekommissioneringsvinduet || Dekontaminering og demontering || Der er nået synlige resultater, herunder tømning af turbinehallen for metaludstyr (97 % overstået) og betonstrukturer. Udstyret til dekontaminering af det primære kredsløb er leveret og installeret, og de første afprøvninger er overstået med succes. Dekontamineringen forventes afsluttet i første kvartal af 2015. Dekommissioneringstilladelsens første fase udløber i 2014. Den anden fase med demontering i kontaminerede områder forventes at starte i januar 2015. Affaldsbehandling og ‑konditionering || Projektet vedrørende behandling af slam og sorptionsmidler er blevet ændret med henblik på at tage højde for større mængder og flere aktiviteter end oprindeligt skønnet. Det forløber godt og er i overensstemmelse med tidsplanen. Midlertidig oplagring og deponering af affald || Projekterne skrider frem og følger tidsplanen for så vidt angår udformningen af et deponeringssted til meget lavradioaktivt affald og udbygning af deponeringsanlægget til lav- og mellemaktivt affald med et kort liv. Energivinduet || Fornyelse af transmissionssystemet || TR Bošáca - Transformer T402. Defektnotifikationsperioden udløb den 3. august 2014. 400/110kV-transformation i TR Medzibrod. Defektnotifikationsperioden løber indtil den 29. september 2015. Der er indtil videre ikke anmeldt defekter. 400 kV transmissionslinjer til ES Medzibrod. Defektnotifikationsperioden løber indtil den 29. september 2015. Alle kendte defekter er blevet udbedret. Genopdyrkning og revitalisering af skovområder, der er berørt af projektet, blev afsluttet den 30. september 2014. Finansieringsfacilitet for bæredygtig energi || Beregninger viser, at der med investeringer i bolig- og energibesparelser er opnået gennemsnitlige energibesparelser på henholdsvis 33 % og 17 %. Energieffektivisering i offentlige bygninger || Alle projekterne er afsluttet.